Ung forsker fra Holbæk får EliteForsk-pris – Holbaekonline.dk
Hjem > Nyheder > Ung forsker fra Holbæk får EliteForsk-pris
Ung forsker fra Holbæk får EliteForsk-pris
Rolf Larsen - 27. januar 2011 28. januar 2011
Ph.d.-studerende Line Gebauer, der er født i Holbæk og har taget studentereksamen fra Stenhus Gymnasium, er blandt prismodtagerne, når videnskabsminister Charlotte Sahl-Madsen og kronprins Frederik i eftermiddag overrækker årets EliteForsk-priser på Glyptoteket i København.
Line Gebauer er 26 år og forsker i psykologi og neurovidenskab ved Aarhus Universitet. Hun modtager Det Frie Forskningsråds EliteForsk-rejsestipendium, der gives til meget talentfulde unge forskere. Prisen er på 300.000 kr., der skal gå til rejser eller andre forskningsrelaterede udgifter.
EliteForsk-priserne bliver uddelt en gang om året for at belønne og synliggøre den indsats, som nogle af Danmarks dygtigste forskere yder. 21 forskere modtager i alt knapt 11 mio. kr. ved dette års EliteForsk-prisuddeling.
Narkogæld årsag til drab
Sommerferielukket i dagtilbuddene